Downloaded from YTS.MX
Official YIFY movies site: YTS.MX
ΛΕΝΟΞ ΜΑΛΚΟΛΜ Χ
Το πιο κουλ μέρος.
Η Νέα Υόρκη.
Μπάσκετ δρόμου.
Είναι η κουλτούρα μας.
Αυτό κάνουμε, αδερφέ. Είναι η δουλειά μας.
Παλιά, ήταν ένα πάρτι για όλη τη γειτονιά.
Η ατμόσφαιρα, η ενέργεια.
Ήταν ξεχωριστές στιγμές.
Γίνεται χαμός εδώ.
Οι παίκτες δίνουν σόου, και το κοινό γουστάρει.
Η AND1 το πήγε σε άλλο επίπεδο.
Η δημοτικότητα της AND1 εκτοξεύεται,
γίνεται εκ των μεγαλύτερων ονομάτων στον χώρο.
Τόκιο, Ιαπωνία.
Βενεζουέλα.
Βραζιλία.
Γινόταν πανδαιμόνιο.
Ο ανταγωνισμός εντείνεται.
Τα νέα αθλητικά της AND1 έγιναν ανάρπαστα.
Όλη η γειτονιά είναι στην ουρά.
Η AND1; Είχε τους καλύτερους παίκτες μπάσκετ δρόμου
με τα καλύτερα ονόματα. Όπως τον Σκιπ Του Μάι Λου.
Τον Μέιν Ιβέντ.
Ο Μέιν Ιβέντ!
Τον Σέιν τον Ντριμπλαδόρο.
Ώρα να γίνεις Σούπερμαν, Σέιν!
Μιλάμε για τον Χοτ Σος.
ΧΟΤ ΣΟΣ
Μιλάμε για τον Προφέσορ.
ΠΡΟΦΕΣΟΡ
Η AND1 θα παλέψει με τους τιτάνες της βιομηχανίας
μέχρι τέλους.
Πολλοί ρωτάνε σήμερα "Τι συνέβη στην AND1;"
Δεν ξέρω τι της συνέβη. Και ήμουν κομμάτι της.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
ΠΑΝΕΠΙΣΤΗΜΙΟ ΤΗΣ ΠΕΝΣΙΛΒΑΝΙΑ
Δεν θα άνοιγα επιχείρηση, αν δεν είχα σπουδάσει στο Γουόρτον,
αλλά μετά από δύο μέρες εκεί,
κατάλαβα μερικά πράγματα.
Οι συμφοιτητές μου εστίαζαν σε όσα ήθελαν να κάνουν,
ενώ εγώ ψαχνόμουν.
Έπαιζα μπάσκετ τέσσερις με οκτώ ώρες
για κάθε ώρα που μελετούσα.
Εκείνο το καλοκαίρι, έκανα πρακτική σε μια επενδυτική τράπεζα.
Σκεφτόμουν "Υποφέρω. Φτάνει.
Θέλω να κάνω κάτι που αγαπάω.
Αν κάθε μέρα μπορώ να σκέφτομαι το μπάσκετ,
θα είναι τέλειο".
Έτσι, αποφάσισα να ανοίξω μια επιχείρηση.
Ξέρω τα όρια των ικανοτήτων μου.
Σκέφτηκα "Δεν θα τα καταφέρω μόνος μου. Θέλω έναν συνεργάτη".
Γνώρισα τον Σεθ στο γυμνάσιο.
Μου είπε στο κολέγιο ότι έχει μια ιδέα.
Δέχτηκα, ήθελα να δουλεύω με τον κολλητό μου.
Ο Σεθ έλεγε για έναν νεαρό που γνώρισε ενώ έπαιζε μπάσκετ,
και ότι πρέπει να γνωρίσω τον Τομ.
Όταν παίζεις μπάσκετ με κάποιον, μαθαίνεις γρήγορα πολλά για αυτόν.
Ο Τομ ήταν αριστούχος στο Γουόρτον.
Μου φαινόταν απίστευτο,
ο τύπος έπαιζε μπάσκετ επτά ώρες τη μέρα.
Είπε "Να το ξέρεις, ο Τομ είναι λίγο παράξενος".
Ξέρεις τώρα, κοιτάει κάτω, δεν σε κοιτάει στα μάτια, μιλάει σιγά.
ΤΟΜ ΟΣΤΙΝ ΣΥΝΙΔΡΥΤΗΣ AND1
Αλλά ο Τομ ήταν πανέξυπνος. Χάρη σε αυτόν έγινε επιτυχημένη η AND1.
ΕΙΝΑΙ Η ΧΩΡΑ ΤΟΥ ΘΕΟΥ
Μεγάλωσα σε μικρές πόλεις.
Μετακομίσαμε τρεις φορές.
Ήμουν ντροπαλό, ήσυχο παιδί,
κοινωνικοποιούμουν χάρη στο μπάσκετ.
Έτσι, μίλησα στον Τομ. Είπα
"Θες να ανοίξουμε μια επιχείρηση σχετική με το μπάσκετ; Τι σχέδια έχεις;"
Δεν είχα επαγγελματικές δεξιότητες. Έκανα μόνο
ταπεινές δουλειές,
λαντζέρης, σερβιτόρος.
Μια επιχείρηση σχετική με μπάσκετ ήταν σανίδα σωτηρίας για εμένα
γιατί ήθελα να μείνω στον χώρο,
και να φοράω σορτσάκια στη δουλειά.
Συναντηθήκαμε σε μια πιτσαρία,
και ψάχναμε την ταυτότητα της επιχείρησης που θα ανοίγαμε.
Όταν βάζεις καλάθι μετά από φάουλ,
λες "Και μια βολή".
Το φωνάζεις. "Και μια βολή!"
-Έτσι τη λες στον άλλον. -Λες "Και μια βολή, μαλάκα!"
Τότε, σκέφτηκα να βάλουμε μειωτικές ατάκες σε μπλουζάκια.
Έγραψα 30 ατάκες, και είπα "Να το πρώτο μας μπλουζάκι".
"Μάλλον είσαι άσχετος".
"Ώρα να σας μάθω μπάσκετ".
"Σε ξεφτίλισα".
Και το επικό "Έχεις άθλιο σουτ και άθλια γκόμενα".
Σκεφτήκαμε έξι ακόμα, ήταν η πρώτη φορά που έγραψα τέτοιες ατάκες.
Ήρθαν σαν αποτέλεσμα των πολλών χρόνων που παίζαμε μπάσκετ.
Όταν ιδρύσαμε την AND1,
δεν ξέραμε από προώθηση προϊόντων.
Πώς δούλευε η αγορά. Δεν ξέραμε τίποτα.
Είχαμε τη δική μας φιλοσοφία, κάποιες φορές όλα κυλούσαν ομαλά,
άλλες φορές επικρατούσε χάος.
Τρία πτυχία πανεπιστημίου,
και πουλάγαμε μπλουζάκια από πορτμπαγκάζ.
Στο πρώτο έτος, μπήκαμε μέσα.
Αλλά θυμάμαι κάποια άτομα να λένε
"Μου αρέσουν τα μπλουζάκια σας". Το γούσταρα αυτό.
Ο κόσμος λάτρευε τα μπλουζάκια.
Ξέραμε ότι ίσως κάνουν επιτυχία.
Και τελικά, η Foot Locker παρήγγειλε τρία ή τέσσερα σχέδια από εμάς.
Φοβερό. Μας έκαναν μια παραγγελία των 13.000 δολαρίων.
Τα άλλα μαγαζιά έβλεπαν κόσμο με τα μπλουζάκια μας, και μας έπαιρναν.
Για πρώτη φορά, αντί να καλούμε,
μας καλούσαν.
Πάμε καλά. Θα πετύχουμε.
ΕΠΙΤΥΧΙΑ ΧΑΡΗ ΣΕ ΠΡΟΣΒΟΛΕΣ
Αυτή η εταιρεία κάνει χρυσές δουλειές.
Αυτά τα μπλουζάκια είναι ασυνήθιστα, αλλά κάνουν θραύση.
Θέλουμε να το κάνουμε, σωστά;
Εγώ ήθελα να παίξω μπάσκετ,
αλλά αυτό δεν θα συμβεί.
Θα τα βάλεις μαζί μου…
Ο ΠΡΙΓΚΙΠΑΣ ΤΟΥ ΜΠΕΛ ΕΡ (1995)
Τον πρώτο χρόνο,
βγάλαμε 1,6 εκατομμύρια δολάρια.
Η AND1 ΠΛΟΥΤΙΖΕΙ ΧΑΡΗ ΣΕ ΠΡΟΣΒΟΛΕΣ
Τότε, αναρωτηθήκαμε "Και τώρα;"
Θέλαμε η εταιρεία μας να γιγαντωθεί.
Είχαμε μόνο έναν μεγάλο αντίπαλο.
ΑΠΛΩΣ ΚΑΝ' ΤΟ NIKE
Θέλαμε να μοιάσουμε στη Nike.
Και συνεργαζόταν με μεγάλα ταλέντα.
Αυτά είναι τα νέα, βελτιωμένα Air Jordan.
Θέλαμε να γίνουμε η νούμερο ένα εταιρεία. Άρα, έπρεπε να βγάλουμε παπούτσια.
Εκεί ήταν το χρήμα,
και η Nike έλεγχε την αγορά.
Τα παπούτσια και οι διαφημίσεις συνεχώς εξελίσσονταν.
Η Nike απλώς το κάνει.
Τα κέρδη του τριμήνου αυξήθηκαν στα 126 εκατομμύρια δολάρια.
Όταν έχεις τον σωστό αθλητή και τη σωστή διαφήμιση,
η θέση σου στην αγορά βελτιώνεται.
Χρειαζόμασταν τον δικό μας Μάικλ Τζόρνταν.
Δεν θέλαμε δευτεροκλασάτους παίκτες.
Χρειαζόμασταν κάποιον πρωτοκλασάτο.
Μάρμπουρι.
Ο Στέφον Μάρμπουρι είναι σίγουρος.
Λέει ότι είναι έτοιμος να αντιμετωπίσει τον Μάτζικ και τον Μάικλ.
Όλοι ήξεραν τον Στεφ. Ήταν εκπληκτικός παίκτης.
Η τέταρτη επιλογή στο ντραφτ του NBA για το 1996.
Οι Μιλγουόκι Μπακς διαλέγουν
τον Στέφον Μάρμπουρι από το πανεπιστήμιο Τζόρτζια Τεκ.
Είναι σίγουρο ότι θα πετύχει.
Ποντάραμε τα πάντα στον Στεφ.
Του δώσαμε δεκαετή χορηγία, κάτι πρωτάκουστο
για ένα παιδί που δεν είχε παίξει ούτε ένα λεπτό στο NBA.
ΟΛΗ ΤΗ ΜΕΡΑ
Από το Τζόρτζια Τεκ, με το νούμερο 3,
ο Στέφον Μάρμπουρι!
Στο πρώτο ματς, εγώ και ο Σεθ είχαμε πάει στο γήπεδο
γεμάτοι ενθουσιασμό.
Τα παπούτσια σύντομα θα έβγαιναν στα Foot Locker. Τα διαφημίζαμε.
Αλλά όσα χτίζαμε, θα γκρεμίζονταν εκείνη τη νύχτα.
Ακόμα το θυμάμαι. Ο Στεφ πηδάει, κι εγώ σκέφτομαι "Αμάν".
Θεέ μου.
Με έλουσε κρύος ιδρώτας μόλις το είδα.
Γίναμε άσπροι σαν το πανί.
Θεέ μου. Μόλις βγάλαμε μια διαφήμιση
με τον Μάρμπουρι.
Και χτύπησε φορώντας τα παπούτσια μας.
Μια βδομάδα πριν κυκλοφορήσουν.
Βοηθούν τον Μάρμπουρι να αποχωρήσει…
Συνήθως αναρρώνω γρήγορα, αλλά τώρα χτύπησα άσχημα.
Με πονάει που ξέρω ότι δεν μπορώ να παίξω.
Είμαστε στη φυσούνα, και βλέπουμε τον μάνατζερ του Στεφ
να μας κοιτάζει θυμωμένα.
Κάποιος κοντά του είπε
"Θα πω στον Στεφ να βγει στην τηλεόραση, και να πετάξει τα παπούτσια σας".
Είπα "Όλα τα καλά κάποτε τελειώνουν.
Δεν μπορώ να σκεφτώ κάποια ιδέα για να μη χρεοκοπήσουμε".
θέλαμε να νικήσουμε τη NIke στο παιχνίδι των χορηγιών. Χάσαμε.
Δύο βδομάδες μετά, βρήκαμε μια κασέτα στο γραφείο.
Την έβλεπαν συνέχεια κάτι ασκούμενοι.
Το βίντεο μας ξετρέλανε.
Σκεφτόμουν "Φοβερό".
Είχα δει πολλά ματς.
Αλλά κανένα σαν αυτό.
Σε εκείνο το ματς έπαιζε ο δεκαπεντάχρονος Ρέιφερ Άλστον
ή "Σκιπ Του Μάι Λου".
Δείξτε αγάπη στο φιλαράκι μου,
τον Σκιπ Του Μάι Λου!
ΡΕΪΦΕΡ ΑΛΣΤΟΝ
Στο μπάσκετ δρόμου, αφήνεις τη φαντασία σου να καλπάσει.
Κινείσαι με χάρη.
Είναι κοροϊδία και μαγεία.
Πάντα ήθελα να σας παραπλανώ.
Πολλά από όσα κάνει απαγορεύονται.
Αλλά δεν έχει σημασία
γιατί είναι μοναδικά.
Το μπάσκετ δρόμου είναι χιπ χοπ,
γκράφιτι,
μπρέικ ντανς,
όλα σε ένα.
Και το κοινό είναι η μουσική.
Η νίκη δεν έχει σημασία στο μπάσκετ δρόμου.
Μπορεί να χάνατε,
αλλά αν ξεσηκώνατε το κοινό,
όλοι χαιρόντουσαν.
Το γήπεδο είναι ο καμβάς.
Το στιλ παιχνιδιού είναι το μελάνι.
Και ο παίκτης είναι ο καλλιτέχνης.
Πολλοί από εμάς μεγαλώσαμε με έναν μόνο γονέα.
Η μαμά μου με έκανε όταν ήταν 15.
Μεγάλωσα σε μια φτωχογειτονιά στο Μπρονξ.
Δεν είχα ποτέ ένα μόνιμο σπίτι για να εξασκούμαι.
Το παν ήταν η επιβίωση, όχι τα σπορ.
Την πρώτη φορά που άγγιξα μπάλα μπάσκετ ήμουν 11 ή 12.
Δεν ήμουν ούτε επιδέξιος
ούτε έξυπνος παίκτης.
Αλλά ο μπαμπάς μου με πήγαινε σε διάφορα γήπεδα για να εξασκούμαι.
Το μπάσκετ είναι τρόπος ζωής.
Δεν ήταν τα λεφτά το παν. Αυτό ισχύει στο NBA.
Ο Ντούμαρς σουτάρει για τρεις, και είναι ξανά εύστοχος!
Από εκεί όπου είμαστε,
πολλοί δεν έχουν αρκετά λεφτά
για να δουν ένα ματς στο Μάντισον Σκουέαρ Γκάρντεν.
Άρα, για εμάς το Ράκερ ήταν το μόνο γήπεδο στη Νέα Υόρκη.
Εκεί γεννήθηκε το μπάσκετ δρόμου.
Στο πρώτο ματς που είδα, ήμουν παιδάκι.
Πήγα μπροστά, και έκατσα.
Έβλεπα τα ινδάλματά μου.
Τον Πι Γουί Κέρκλαντ, τον Τζο Χάμοντ, τον Ερλ Μάνιγκολτ,
τον Ντόκτορ Τζέι.
Άκουγες άτομα που ήταν επτά στενά πιο πέρα.
Ήξερες πού ήταν ο καθένας.
Οι πιο πολλοί ήξεραν
ότι ίσως δεν καταφέρουν να παίξουν στο NBA.
Αλλά μπορούσαν πάντα να παίξουν στην αλάνα.
Κατάλαβα τι έδειχνε η κασέτα.
Έδειχνε άτομα που εκφραζόντουσαν.
Τότε, κατάλαβα ότι αυτοί είμαστε.
Είμαστε παιδιά της αλάνας.
Είμαστε απλοί, συνηθισμένοι άνθρωποι.
Είμαστε νοοτροπία, έκφραση. Είμαστε τέχνη.
Κι αυτά μας διαφοροποιούν από τη Nike.
ΕΙΔΗΣΕΙΣ
Διακόπτουμε το πρόγραμμα για να σας μεταφέρουμε την εξής είδηση.
Καλημέρα σε όλους.
Ήρθε η μέρα που φοβόντουσαν οι φίλαθλοι των Μπουλς.
Ο Μάικλ Τζόρνταν θα κάνει μια ανακοίνωση
στο Γιουνάιτεντ Σέντερ σε λίγο.
Θέλω να ανακοινώσω ότι αποσύρομαι από το μπάσκετ.
ΤΕΛΟΣ ΕΠΟΧΗΣ
Ξαφνικά, ο Τζόρνταν δεν έπαιζε,
και δεν γινόντουσαν αγώνες λόγω ενός λοκάουτ.
Δημιουργήθηκε κενό στην αγορά.
Υπήρχε ζήτηση για νέο περιεχόμενο.
Πώς θα μετατρέψουμε την εμπειρία
ενός ματς στο Ράκερ
σε κάτι που θα γεμίσει αυτό το κενό;
Ένα από τα παιδιά που είχαμε προσλάβει για τοποθέτηση προϊόντος,
τον έλεγαν Σετ Φρι, ήταν DJ, παραγωγός, τραγουδιστής χιπ χοπ.
Λέει "Να μοντάρουμε την κασέτα, και να τη δίνουμε τσάμπα".
ΣΚΙΠ ΤΟΥ ΜΑΪ ΛΟΥ ΣΟΟΥ 1994
Συνδυάσαμε πολλά διαφορετικά πλάνα με ακυκλοφόρητη μουσική.
Είμαι ο ραδιοφωνικός παραγωγός Σουέι,
και θα δείτε την κασέτα AND1 Mixtape
αυτήν τη στιγμή. Μείνετε ψύχραιμοι!
Η AND1 μοίρασε 50.000 κασέτες.
Τις μοιράσαμε μέσω ομάδων μπάσκετ δρόμου, κλαμπ, γηπέδων, τοπικών κουρείων.
Ήταν το νέο κρακ. Τις έβρισκες σχεδόν σε κάθε σπίτι.
Κάθε άτομο μοιραζόταν μια κασέτα με δεκάδες άλλα άτομα.
Είχαμε τρελό μάρκετινγκ σε μια εποχή χωρίς ίντερνετ.
Αφού βγήκε το Mixtape,
έγινα κάτι σαν ήρωας στην πόλη.
Είχα 20 άτομα να με ακολουθούν.
"Σκιπ, θέλω να περπατήσω μαζί σου. Με αφήνεις;"
Έρχεται το δεύτερο μέρος του AND1 Mixtape!
Μέχρι τη Δευτέρα, μας έπαιρναν άτομα που είχαν τρελαθεί.
Μαζευτήκαμε γύρω από το τηλέφωνο, και ακούγαμε.
Αυτή η κασέτα ήταν φοβερή.
Φοβερή δουλειά, AND1!
Σκιπ Του Μάι Λου!
Μισό λεπτό.
Θέλω κι άλλη!
Πού είναι το δεύτερο μέρος;
Σκεφτόμασταν πώς θα φτιάξουμε κι άλλη.
Έτσι γεννήθηκε η ιδέα για το Τουρ AND1 Mixtape.
Αποφασίσαμε να φτιάξουμε την καλύτερη ομάδα που μπορούσαμε.
Φέρτε την καλύτερη πεντάδα σας,
κι ας παίξουμε.
Δεν θα παίξουμε μόνο στη Νέα Υόρκη.
Θα πάμε σε πολλές πόλεις.
Ξεκίνησα ως μάνατζερ του τουρ, κι έγινα επικεφαλής στις Σχέσεις Παικτών.
Θέλαμε να κάνουμε τουρ σε πέντε πόλεις.
Για να έχουμε υλικό για πιο πολλές κασέτες.
Σέιν!
Με είχαν διώξει από τη σχολή λόγω βαθμών.
Γύρισα σπίτι. Είχα ένα μικρό παιδί. Χρειαζόμουν μια δουλειά.
Με πήρε η AND1.
"Ψήνεσαι να οργανώσουμε ένα ματς στην πόλη σου;"
Πήρα πρώτα τον Σέιν.
Έπαιζα μπάσκετ δρόμου, αλλά ήμουν γύρω στα 30,
το NBA ήταν άπιαστο όνειρο για εμένα.
Δεν ξεχνιέται.
Ήμουν στη γωνία, και με πήρε ο Μέιν.
Τον έγραψα κανονικά.
Με ένοιαξε μόνο ένα πράγμα.
"Θα μας δώσουν δωρεάν παπούτσια
και ρούχα για να διαλύσουμε κάτι τύπους. Πάμε".
Καλώς ήρθατε. Λέγομαι Ντιουκ Τάνγκο.
ΝΤΙΟΥΚ ΤΑΝΓΚΟ ΤΟΜΑΣ ΜΙΛΣ
Καθίστε αναπαυτικά. Έτσι γίνεται εδώ.
Ο Ντιουκ Τάνγκο ήταν σπορτκάστερ και νονός.
Αν σου έδινε το όνομά σου,
επικύρωνε ότι είσαι πια αυτός ο παίκτης.
Ο Μέιν μού είπε "Θες να συμμετάσχεις σε αυτό;"
Απάντησα "Ποιος θα έλεγε όχι;"
Βλέπεις πολύ κόσμο κοντά στο γήπεδο,
και μετά φτάνεις στο γήπεδο, και βλέπεις χιλιάδες άτομα.
Τίποτα δεν σε προετοιμάζει για αυτό.
Είπα "Μέιν και Σέιν,
πάμε στη Φιλαδέλφεια να πάρουμε τον ΑΟ.
Ας πάρουμε τον Χέντεϊκ".
Και πήρα τον Μπλακ Γουίντοου
και τον Χαλφ Μαν Χαλφ Αμέιζινγκ.
Έτσι, δόθηκαν για πρώτη φορά συμβόλαια σε παίκτες του δρόμου.
Η πρώτη στάση
ήταν το Λίντεν.
Φέραμε ένα συνεργείο για να τραβάει το κοινό και το ματς.
Δεν ήξερα πολλά για την κινηματογράφηση τότε.
Ήξερα μόνο ότι κρατάω μια κάμερα,
και ότι φέρνω το κοινό μαζί μου.
Προσπάθησα να τραβήξω
όσα ένιωθα και όσα έβλεπα επειδή ήταν απίστευτο.
ΛΙΝΤΕΝ, ΝΙΟΥ ΤΖΕΡΣΕΪ
Το πρόγραμμα του Κρις.
-Το αυθεντικό; -Το επίσημο.
Όταν άρχισε το τουρ, μου έδωσαν ένα αμάξι,
έξι χιλιάρικα, και μου είπαν "Το 'χεις".
Μέναμε σε άθλια ξενοδοχεία. Μοιραζόμασταν δωμάτια.
Το κοινό μας ήταν 100 άτομα.
ΝΕΑ ΥΟΡΚΗ
Και βρέθηκα σε ένα βαν
να κάθομαι σε μια καρέκλα που έκοβε βόλτες σε όλο το βαν.
Ήμασταν μια ομάδα.
Μοιράζαμε πολλές κασέτες και φυλλάδια,
κάναμε τα πάντα για να μαζέψουμε κόσμο στα ματς.
ΦΙΛΑΔΕΛΦΕΙΑ
Δεν ξέραμε τι θα γίνει.
Σκοπός μας ήταν να δημιουργηθεί μια διοργάνωση
όπου παίκτες που δεν μπόρεσαν να παίξουν στο NBA,
θα παίζουν επί πληρωμή.
ΟΥΑΣΙΝΓΚΤΟΝ
Κάθε χρόνο πηγαίναμε σε μεγάλες εκθέσεις.
Παίζαμε τα βίντεο στο περίπτερό μας.
Ερχόταν πολύς κόσμος
για να δει το δεύτερο μέρος.
Τότε καταλάβαμε ότι μπορούσαμε
να κάνουμε μεγαλύτερη επιτυχία από όσο πιστεύαμε.
ΑΤΛΑΝΤΑ
Ακούτε τον σταθμό Χοτ 97,5 της Ατλάντα.
Μαζί μου είναι οι σταρ της AND1. Έχετε δει την κασέτα. Τους ξέρετε.
Θα παίξουν σήμερα. Μην το χάσετε.
Θα παίξουμε 16:30 με 18:00. Αν θες να γίνεις παίκτης μπάσκετ δρόμου,
αυτή είναι η ευκαιρία σου.
Όταν παίξαμε στην Ατλάντα, η ατμόσφαιρα ήταν εντελώς διαφορετική.
Χοτ Σος!
Άκουγα το κοινό να φωνάζει "Χοτ Σος".
Ποιος είναι ο Χοτ Σος;
ΧΟΤ ΣΟΣ ΦΙΛΙΠ ΤΣΑΜΠΙΟΝ
Έπαιζα στις γειτονιές της Τζόρτζια με μπάλες που έκλεβα από αυλές.
Συνέχεια άλλαζα δουλειές.
Με ένοιαζε μόνο να βελτιώσω την ντρίμπλα μου.
Ήμουν τοπικός θρύλος.
Όποτε έπαιζα, το γήπεδο μάζευε πολύ κόσμο.
Αφού είδα τα Mixtape 1 και 2,
ψόφαγα να συμμετάσχω στο τουρ, αλλά δεν ήξερα τι έπρεπε να κάνω.
Και τότε άκουσα ότι θα πάνε στην Ατλάντα.
Τότε, βρήκα την ευκαιρία μου.
Ήμουν στη φυλακή επειδή έκανα βλακείες σαν κλασικός έφηβος.
Μια μέρα αφού βγήκα, είχε ματς στα πλαίσια του τουρ.
Ήμουν σε φάση
"Φίλε, τι είναι αυτό;"
Πολλοί ρώταγαν "Τι κάνει;"
Ήταν απίθανος.
Όταν ο Χοτ Σος έκανε αυτό το…
Θεέ μου!
Αυτό ήταν.
Ένας άνδρας πήρε την ουσία του μπάσκετ δρόμου,
και την άλλαξε εντελώς.
Το ταλέντο και η εικόνα του
άλλαξαν για πάντα το παιχνίδι.
Το τρίτο μέρος άνηκε στον Χοτ Σος.
Έχουμε έναν νέο σταρ. Ο Χοτ Σος είναι το επίκεντρο της προσοχής.
Έτσι, τον υπογράψαμε.
Από το πρώτο παιχνίδι,
είχε γίνει είδωλο.
Μόλις ήρθε στο τουρ,
όλα άλλαξαν.
Με πιάνετε; Τέρμα τα βαν.
Έγιναν πολυτελή πούλμαν
με ωραία διακόσμηση.
-Χοτ Σος! -Χοτ Σος!
Έγινα σταρ. Είναι το σόου μου.
Λατρεύω τον Χοτ Σος.
Ο Χοτ Σος τα σπάει.
Ο αγαπημένος μου είναι ο Χοτ Σος.
Όλοι ήθελαν να δουν τον Χοτ Σος.
Τόσο τα παιδιά της πόλης
όσο και των προαστίων είδαν την κασέτα.
-Είναι τρελός! -Το ξέρω.
Θεέ μου!
Μελετούσαν τις κινήσεις του.
-Το Y2K. -Το Y2K.
Το Φλιντστόουν.
Το Μπούμερανγκ.
Ο κόσμος στο γήπεδο αναρωτιόταν
"Πώς το έκανε αυτό;" Και μετά τον μιμούταν.
Ήμουν ένα παιδί που είδε άπειρες φορές τα Mixtape.
Έκανα τις κινήσεις, αλλά όχι τόσο καλά όσο ο Χοτ Σος.
Χειριζόταν την μπάλα με μοναδικό και καινοτόμο τρόπο.
Ξεσήκωνε τα πλήθη.
Ήθελα να μαγεύω τα πλήθη όπως ο Χοτ Σος.
Τότε, ίσως ήμουν ο πιο διάσημος παίκτης μπάσκετ στον κόσμο.
Έχουμε τους παίκτες της AND1.
Θα μας δείξουν τις κινήσεις τους.
Ας αρχίσουμε με τον Χοτ Σος.
-Τον Σεπτέμβρη βγαίνει η ταινία σου. -Ήταν φοβερή εμπειρία.
Ο ΧΟΤ ΣΟΣ ΕΙΝΑΙ ΚΑΥΤΟΣ
Δεν είχαμε συνδέσει το Mixtape με πωλήσεις προϊόντων.
Αλλά όταν γυρίσαμε το τρίτο μέρος, Η Άνοδος του Χοτ Σος,
συνεργαστήκαμε με τη Footaction. Αν έπαιρνες κάποιο προϊόν της AND1,
θα σου δίναμε δωρεάν το Mixtape.
Έχουμε παιδιά του δρόμου. Διασκεδάζουν.
Και οι καταναλωτές μας συνδέονται με αυτά.
Ψώνιζα σε ένα μαγαζί, και σκεφτόμουν "Εγώ είμαι αυτός εδώ".
Έβλεπα παντού τις φάτσες μας.
Η AND1 είναι της μόδας τώρα.
Οι πωλήσεις αυξάνονται.
Ήταν η πρώτη φορά που μας πρόσεξε η NIke.
Είχαμε τρία άτομα, και τα βάλαμε με τον Γολιάθ.
Κι όταν επισκιάσαμε τη Nike,
ξέραμε ότι θα αποτελέσουμε αληθινή απειλή.
ΚΕΝΤΡΙΚΑ ΤΗΣ NIKE ΜΠΙΒΕΡΤΟΝ, ΟΡΕΓΚΟΝ
Δεν ξεχνιέται.
Μου έστειλαν ένα βίντεο από μίτινγκ της Nike.
Είχαν μια εικόνα όπου η AND1 σημαδευόταν.
Είπα "Η Nike μάς έβαλε στο στόχαστρο".
Ήμασταν εκ των κορυφαίων εταιρειών σε πωλήσεις.
Και είχαμε το τουρ μας.
Η Nike δεν είχε κάτι τέτοιο.
Αυτή ήταν η καρδιά του παιχνιδιού, και ήταν δική μας.
Η Nike μισούσε τα ρίσκα.
Δεν ήθελε να προσβάλλει έναν πενηντάρη, συντηρητικό Αμερικανό,
απευθυνόταν σε ευρύ κοινό. Εμείς όχι.
Πουλούσαμε σε άτομα που ήταν παίκτες μπάσκετ, και το ήξεραν.
Ξέραμε ότι η Nike ήθελε να απαντήσει.
Δεν είχαμε ιδέα πώς θα το έκανε.
Το έχουμε. Ήχος.
Έτοιμη η κάμερα.
Είμαστε στο κτίριο του ESPN ως μέλη του Τουρ "N-1" Mixtape.
Αυτό σημαίνει ότι δεν μας ξέρουν.
Το 2003,
μας πλησίασε το ESPN.
Ήθελε να κάνει ένα τηλεοπτικό σόου για το τουρ.
Τα ριάλιτι σόου ήταν της μόδας τότε.
Το σόου θα έψαχνε να βρει τον επόμενο παίκτη.
Ποιος είναι ο επόμενος σταρ;
Είναι σαν το Survivor.
Θα πάμε σε Πόρτλαντ, Ατλάντα, Σιάτλ.
Και ο νικητής, ο επιζών, ο εκλεκτός,
θα υπογράψει συμβόλαιο με την AND1.
Η πρωτεύουσα θα ξαναζήσει ένα μοναδικό γεγονός.
Η ομάδα του Τουρ AND1 Mixtape αποτελείται από παίκτες μπάσκετ
με παρατσούκλια και χιπ χοπ στιλ.
Αν θέλετε να παίξετε μαζί τους,
πηγαίνετε αύριο στις 16:00.
Ψάχνουν για έξτρα παίκτες.
Πάντα ψάχναμε για νέα ταλέντα, αλλά κανείς δεν ξεχώριζε.
ΟΡΕΓΚΟΝ
Το μπάσκετ δρόμου δεν ήταν δημοφιλές στο Όρεγκον.
Το περιφρονούσαν.
Οι προπονητές δεν το σεβόντουσαν.
Ως παιδί, δεν με ξετρέλαινε το NBA. Μου άρεσε να βλέπω την AND1.
Όταν πήγα γυμνάσιο, ήμουν πολύ κοντός.
Οι ομάδες με απέρριπταν.
Τα κολέγια με αγνόησαν.
Αυτό μου ράγισε την καρδιά.
Όχι κάποια κοπέλα ή κάτι τέτοιο.
Αποφάσισα να κάνω κάτι πρωτοποριακό,
να ξεχάσω το παραδοσιακό μπάσκετ και το NBA.
Το δρομολόγιο του τουρ δημοσιοποιήθηκε.
Θα πέρναγαν από το Πόρτλαντ.
Έτσι, έπεσα με τα μούτρα στην προπόνηση,
ήξερα ότι αυτή ήταν η ευκαιρία μου.
ΔΟΚΙΜΑΣΤΙΚΟ ΠΟΡΤΛΑΝΤ, ΟΡΕΓΚΟΝ
Όταν πήγα στο δοκιμαστικό,
είδα για πρώτη φορά κόσμο να περικυκλώνει ένα γήπεδο.
Μερικοί σκαρφάλωναν σε φράχτες για να βλέπουν καλύτερα.
Κάτι τέτοια σε αγχώνουν.
Θα διαλέξουμε τρία άτομα.
Πρέπει να διαλέξουμε τρία άτομα
για να παίξουν στο γήπεδο!
Όταν ήρθε η σειρά μου, δεν πάσαρα καθόλου.
Για να δούμε πώς κινείται.
Πολλές από τις κινήσεις μου ξετρέλαναν το κοινό.
Τον μικρόσωμο με τα μπλε.
Ανυπομονώ να παίξω με τον Χοτ Σος και τους άλλους.
Είναι σαν όνειρο που τους είδα από κοντά.
Ήταν τέλειο που βρέθηκα στο γήπεδο.
Σκεφτόμουν "Δικέ μου, φτάσαμε. Τα καταφέραμε!"
Το πρώτο ματς εναντίον των ινδαλμάτων μου ήταν παράξενο.
Το κοινό ξεσηκώθηκε με λίγες κινήσεις. Γούσταρε που δεν κώλωσα.
Έκανα την επιλογή μου.
Θα πάρουμε εσένα.
Μου ζήτησαν να περιοδέψω,
να συμμετάσχω στον διαγωνισμό.
Έμεινα άφωνος.
Νόμιζα ότι οι γονείς μου δεν θα με άφηναν. Έκανα λάθος.
Όσο ήμουν στο τουρ,
ήξερα ότι μετά από κάθε ματς, ίσως να με έδιωχναν.
Σε κάθε δοκιμαστικό, μπορούσες να αποκλειστείς.
Όλο κάποιος ερχόταν, και όλο κάποιος έφευγε.
Είναι ο πρώτος, άρα, θα δυσκολευτεί όσο κανείς
αφού μένουν 29 πόλεις ακόμα.
-Σκούρα τα πράγματα, έτσι; -Ναι.
Συμμετείχα όταν ήμουν 18, ένιωθα σαν παιδί ανάμεσα σε ενήλικες.
Αν υπάρχουν 14, 15 παίκτες στον πάγκο,
πρέπει να αξιοποιήσεις τον χρόνο σου.
ΛΑΣ ΒΕΓΚΑΣ.
Είπα "Ξέρετε κάτι; Ένας λευκός στην ομάδα;
Θα γίνει το βαφτιστήρι μου".
Τον βάφτισα μόλις τον είδα.
Αυτός είναι το αγόρι μου, το βαφτιστήρι μου,
ο Ρόκι Μπαλμπόα του μπάσκετ,
ο Προφέσορ!
ΠΡΟΦΕΣΟΡ ΓΚΡΕΪΣΟΝ ΜΠΟΥΣΕ
Ό,τι κι αν κάνει στη γειτονιά ένα ταλαντούχο, λευκό αγόρι
μεγαλοποιείται σε τεράστιο βαθμό.
Αλλά ο Προφέσορ είναι το κάτι άλλο.
ΣΟΛΤ ΛΕΪΚ ΣΙΤΙ. ΝΤΕΝΒΕΡ.
Ένας από εσάς τους τρεις θα γυρίσει στο σπίτι του απόψε.
Σε κάθε κρίσιμο ματς, γινόντουσαν μαγικά.
Το βαφτιστήρι! Ο Προφέσορ! Σκοράρει! Ναι!
ΟΚΛΑΧΟΜΑ ΣΙΤΙ. ΣΑΝ ΑΝΤΟΝΙΟ.
-Τα λέμε στο Ντάλας. -Εντάξει.
Εντάξει; Να προσέχεις.
Νιώθεις πίεση, αλλά είναι λογικό. Ένα συμβόλαιο θα σου αλλάξει τη ζωή.
Τι λέει, μεγάλε;
-Προφέσορ, θα φύγεις σήμερα; -Δεν πάω πουθενά.
Θα βγω στο γήπεδο. Θα παίξω.
Θα κάνω ό,τι κάνω σε κάθε ματς. Έτσι έφτασα εδώ.
ΜΕΜΦΙΣ. ΝΕΑ ΟΡΛΕΑΝΗ.
Ναι. Δείτε τι κάνει.
Ναι!
Ναι, μωρό μου!
23 ΑΥΓΟΥΣΤΟΥ - ΛΙΝΤΕΝ, ΝΙΟΥ ΤΖΕΡΣΕΪ
Η τελευταία στάση ήταν στο Λίντεν.
Σε αυτό το γήπεδο έγινε η γέννηση. Εδώ ξεκίνησαν όλα.
Θα παίξετε στα 21.
Μετά, η ομάδα θα κάνει σύσκεψη.
Θα αποφασίσουμε.
Οι παίκτες της AND1 εναντίον των συμμετεχόντων.
Ξεχωρίσατε στο τουρ. Θα ξεχωρίσετε και στη γειτονιά;
Θα ξεχωρίσετε εναντίον μας;
Μόλις άρχισε το ματς, έφαγα μια προσποίηση.
Σκέφτηκα "Κατάρα. Έχασα έδαφος".
Λίγο πιο μετά, έριξα μια τάπα.
Έβαλα λίγα σουτ.
Έπαιξα καλά, όμως και οι άλλοι έπαιξαν καλά.
Προφέσορ. Χοτ Σος. Χοτ Σος. Προφέσορ.
Φοβερό ματς!
Όταν ψήφιζαν, δεν πίστευα ότι θα κερδίσω.
Θέλω να δώσω συγχαρητήρια σε όλους.
Αυτός που θα πάρει το συμβόλαιο είναι…
Ο Προφέσορ.
-Εντάξει; -Ευχαριστώ.
Αυτός θα είναι.
Δεν το πίστευα. Πραγματοποίησα το όνειρό μου.
Δούλεψα σκληρά, κι έγινα παίκτης μπάσκετ δρόμου της AND1.
ΕΝΑΣ ΚΟΝΤΟΣ, ΑΣΠΡΟΣ ΠΑΙΚΤΗΣ ΑΛΛΑΖΕΙ ΤΟ ΜΠΑΣΚΕΤ ΔΡΟΜΟΥ
STRETBALL ΤΟ ΤΟΥΡ AND1 MIXTAPE
Είδα το πρώτο επεισόδιο. Πολύ καλό.
Όταν βγήκε το τηλεοπτικό σόου του ESPN,
δεν ήμουν σίγουρος αν θα το έβλεπαν πολλοί τηλεθεατές.
Όλη η γειτονιά είναι στην ουρά.
Ανοίγεις την πόρτα, και μπαμ!
Σέιν! Φίλε!
Φοβερά σκηνικά.
Ο κόσμος τρελάθηκε.
Μας αγαπάνε τρελά εδώ.
-Δώσε μου την κορδέλα σου! -Δώσε την μπαντάνα!
Το Τουρ AND1 Mixtape θα έρθει εδώ.
-Ποιος είναι αυτός ο Προφέσορ; -Φοβερός, έτσι;
Ένιωθα παράξενα που όλα τα φώτα στράφηκαν πάνω μου μέσα σε μία νύχτα.
Ευχαριστώ, κούκλε!
Η Αμερική τον λάτρευε.
Κάναμε τρελή τηλεθέαση.
Αφού ήρθε στο τουρ,
έκανε τα μαλλιά του ράστα σαν μαύρος. Φόραγε διαμαντένια σκουλαρίκια.
Πριν το ματς, μίλαγε σαν τον Όπι. Μετά, έγινε Έμινεμ.
Ήμασταν οι Jackson Five. Ήταν ο Μάικλ Τζάκσον.
ΠΑΝΤΡΕΨΟΥ ΜΕ
Σε αγαπάω, Προφέσορ!
Είναι μόλις 11.
Θυμάμαι την πρώτη φανατική θαυμάστριά του.
Ήξερα ότι αυτό θα άλλαζε τη ζωή του.
Μισό λεπτό.
Ήμουν ντροπαλός όταν ήμουν μικρός. Αλλά σίγουρα ήταν καλοδεχούμενη αλλαγή.
Το σόου του ESPN άλλαξε τις ζωές μας.
Οι θαυμαστές του NBA, και οι διάσημοι το λάτρευαν.
Δεν είδες την κίνηση; Δες το ριπλέι.
Τουρ AND1 Mixtape!
Αγαπώ αυτό το παιχνίδι!
Τότε, αρχίσαμε να ζητάμε λεφτά για τα εισιτήρια των αγώνων,
και γεμίζαμε γήπεδα του NBA.
Σε μερικά γήπεδα,
μαζεύαμε πιο πολύ κόσμο από την ομάδα που έπαιζε εκεί.
Δεν θα το ξεχάσω ποτέ.
Ήμασταν σε ένα κλαμπ, και οι Ντιτρόιτ Πίστονς
μόλις είχαν κερδίσει το δεύτερο δαχτυλίδι τους,
και λέω στον DJ "Ο Τσάνσι Μπίλαπς είναι εδώ".
Ο Μπίλαπς είναι υποψήφιος για MVP.
Και ο DJ απάντησε
"Σκασίλα μου. Είστε όλοι εσείς εδώ".
Όλοι ξέρετε το τουρ μας.
Είναι ώρα να γίνει το βήμα παραπάνω. Θα πάμε στο εξωτερικό.
Θα κάνουμε παγκόσμια εισβολή.
Το πρώτο διεθνές τουρ μας ήταν συγκλονιστικό.
Ήταν πολύ μεγαλύτερο από αυτό που είχαμε κάνει στις ΗΠΑ.
Κάνε φασαρία, Τόκιο!
Είναι το τουρ της AND1.
Είμαι στην Αυστραλία με το αδέρφι μου το κοάλα.
Ζούσαμε στη χλιδή. Μέναμε στο Ritz-Carlton.
Οι τύποι ήταν σωστοί ροκ σταρ.
Οι δικοί μας πήγαιναν να υπογράψουν αυτόγραφα
γιατί μαζευόντουσαν πολλά γκομενάκια.
Ο Γουόλι είναι εκεί; Δείξε τον Χοτ Σος.
Τον λατρεύω.
ΣΕ ΑΓΑΠΑΩ ΑΟ
AND1, μωρό μου.
Μερικοί ερχόντουσαν με τις γυναίκες τους.
Δεν έχω πού να υπογράψω, και μου δείχνει το στήθος της,
και λέω "Θες να υπογράψω στο βυζί της γυναίκας σου;"
Το τουρ; Πάρτι, ποτά,
τσιγάρα.
Είχαν μια κάμερα νυχτερινής λήψης. Τους ρώταγα "Τι κοιτάτε;"
Έκαναν ομαδικό όργιο με μια άγρια γκόμενα!
Σκεφτόμουν "Την είδα στο ματς!
Γαμώτο!"
-Λέει ψέματα. -Όχι, απλώς…
Αστειεύεται πάλι.
Η φήμη μας
εξαπλωνόταν γρήγορα. Ήμασταν ασταμάτητοι.
Το Mountain Dew παρουσιάζει το Τουρ AND1 Mixtape.
Οι σπόνσορες έκαναν ουρά.
Από τους δρόμους, βρεθήκαμε σε γήπεδα και βιντεοπαιχνίδια.
ΧΟΡΕΨΕ ΤΟΝ 750
Μια μέρα, είδα με την ομάδα μου
ότι το Streetball ήταν το αγαπημένο σόου των ανδρών στο ESPN.
Σκέφτηκα "Πλάκα κάνεις. Σταμάτα".
Και συνέχισαν "Το Streetball είναι το αγαπημένο σόου των έφηβων στο ESPN".
Ήμουν σε φάση "Απίστευτο".
ΚΕΝΤΡΙΚΑ AND1 ΠΕΝΣΙΛΒΑΝΙΑ
Τι λέει;
Αφού το τουρ μας έκανε τέτοια επιτυχία…
Από 15, οι εργαζόμενοί μας έγιναν 70 μέσα σε τρία χρόνια.
Θέλαμε ένα μέρος για να μας στεγάσει.
Θέλαμε γραφείο με γήπεδο μπάσκετ.
Τώρα που γίναμε μεγάλη εταιρεία, πώς θα επεκταθούμε;
Αποφασίσαμε να βγάλουμε ξανά
παπούτσια μπάσκετ.
Τα παπούτσια του Μάρμπουρι ήταν άσχημα, βαριά, ακριβά.
Και για αυτό έφταιγα εγώ,
αφού εγώ επέβλεπα το προϊόν.
Έδινα στον Τζέι σημειώσεις τύπου "Κάνε αυτό. Κάνε εκείνο".
Αυτός απάνταγε "Όλα αυτά μπορείς να τα κάνεις εσύ.
Θες να προσπαθήσεις;"
Ήμουν 25, και είπα "Ναι". Δεν δίστασα καθόλου.
Ήξερα πώς πρέπει να είναι ένα παπούτσι μπάσκετ.
Ελαφρύ.
Γρήγορο. Αέρινο σαν παπούτσι τρεξίματος. Με διχτυωτό ύφασμα και συνθετικά υλικά.
Βγάλαμε πρώτα τα Post-Game που δεν είχαν κορδόνια.
Μιλάμε για άλλο επίπεδο πλέον.
Έκαναν φοβερή δουλειά. Τα αγαπάμε.
Συνεχίστε την καλή δουλειά.
Παλιά, ήταν μόδα να φοράς δύο διαφορετικά παπούτσια.
Έτσι εμπνευστήκαμε τα Tai Chi.
Έχουν διαφορετικά χρώματα. Σαν να φοράς διαφορετικά παπούτσια.
-Γεια! -Γεια! Πώς πάει;
Θυμάμαι ότι είχα πάθει σοκ που τα Tai Chi έγιναν ανάρπαστα.
Φοβερό σχέδιο.
Είναι φωτιά.
Από τα κορυφαία παπούτσια μπάσκετ.
Πούλησε όσο κανένα άλλο παπούτσι μας.
Πήγε από το 0 στα 65 εκατομμύρια σε 18 μήνες.
"ΣΤΙΛ ΚΑΙ ΑΠΟΔΟΣΗ"
Ξεκινήσαμε με μπλουζάκια, και φτάσαμε σε άλλο επίπεδο.
Φέρτε μας αντίπαλο.
Βλέπεις τοπικούς απατεώνες και βαποράκια.
Φοράνε AND1.
Είτε ήμασταν νούμερο ένα σε πωλήσεις ή νούμερο δύο πίσω από τη Nike.
Αν έχεις αντίπαλο τη Nike,
έχει πολύ παραπάνω κόσμο σε κάθε τμήμα.
Μπορεί να κάνει χρόνια για να φτιάξει κορυφαία παπούτσια για τον Τζόρνταν.
Κι εμείς είχαμε μόλις πέντε άτομα στο τμήμα σχεδιασμού.
Ενίοτε, ο Τομ έμενε μέρες στο γραφείο του.
Δούλευα πολλές ώρες. Αλλά αγαπούσα τη δουλειά μου.
Έδινε και σε εμάς ενέργεια.
Τα Jordan δημιουργήθηκαν
χάρη στη συνεργασία με τον σχεδιαστή Τίνκερ Χάτφιλντ.
Σε μια εποχή που οι σχεδιαστές γίνονταν διάσημοι,
ο Τομ ήταν ταπεινός, δεν ήθελε να τον ξέρει ο κόσμος.
Αλλά ήταν απίστευτα δημιουργικός σχεδιαστής.
Έχω το δικό μου βασίλειο. Θα παράγω απίθανα παπούτσια,
κι αν κάνω καλά τη δουλειά μου, θα νικήσουμε τη Nike.
ΕΚΦΡΑΖΟΜΑΙ ΜΕ ΤΙΣ ΚΙΝΗΣΕΙΣ ΜΟΥ
ΤΟ ΜΠΑΣΚΕΤ ΕΙΝΑΙ Η ΖΩΗ ΜΟΥ ΦΙΛΙΠ ΤΣΑΜΠΙΟΝ Ή ΧΟΤ ΣΟΣ
ΜΑΝΤΙΣΟΝ ΣΚΟΥΕΑΡ ΓΚΑΡΝΤΕΝ ΝΕΑ ΥΟΡΚΗ
16 ΙΟΥΛΙΟΥ, 2004
Θα παίζαμε στο Γκάρντεν, στον ναό.
Το ήθελα σαν τρελός.
Δεν βλέπαμε την ώρα να παίξουμε.
Είχα εντυπωσιαστεί. "Έτσι θα ήταν, αν έπαιζα στο NBA;"
Ίδια αποδυτήρια.
Ίδια ατμόσφαιρα.
ΤΟΥΡ AND1 MIXTAPE 2004
Καλώς ήρθατε στη Νέα Υόρκη!
Μου πήρε 25 χρόνια να φτάσω εδώ. Θα νικήσω.
Έχω μεγάλα κέφια.
Θέλαμε όσο τίποτα άλλο να νικήσουμε μέσα στο Μάντισον Σκουέαρ Γκάρντεν.
Θες να νικήσεις όταν παίζεις στη γενέτειρά σου.
Ήμουν σε παρκέ του NBA. Έτρεμα σαν το ψάρι.
Το έκρυβα, περπατούσα κουνώντας το κεφάλι
σε φάση "Θα σκίσω",
ενώ κατά βάθος, μου είχαν κοπεί τα πόδια.
Φοβόμουν πολύ.
Ονειρευόσουν να παίξεις στο NBA.
Ένιωθες ότι τα κατάφερες
επειδή έβλεπες το όνομά σου στο ταμπλό.
Ήσουν διάσημος πλέον.
Παίζω μπροστά σε χιλιάδες άτομα.
Όταν παίξαμε στο Μάντισον Σκουέαρ Γκάρντεν;
Είχα βάλει τα κλάματα. Τόσο είχα συγκινηθεί.
Μπορούσαμε πλέον να περηφανευόμαστε σε συγγενείς και φίλους
"Δεν παίξαμε στο NBA, αλλά πετύχαμε".
Είστε έτοιμοι;
Προφέσορ! Το άλεϊ ουπ!
Ναι!
Ήταν παράλογο.
Δεν το πίστευα.
Περάσαμε πολλά για να φτάσουμε εδώ.
Θεέ μου! Ο Σιζλ και ο Φάρμασιστ!
Το ματς στη Νέα Υόρκη ήταν αμφίρροπο.
Δεν έμοιαζε με τα άλλα ματς μας.
Κάνει το σουτ,
και μπαίνει άγγιχτο.
Ο Χελικόπτερ πασάρει. Ο Μπομπ υψώνει την μπάλα. Κοιτάξτε αυτό!
Στο Μάντισον Σκουέαρ Γκάρντεν, αν υπάρχει ενθουσιασμός,
το κτίριο σείεται. Το μισό στενό σείεται.
Ο Προφέσορ έχει την μπάλα.
ΑΟ!
Όποιοι κι αν παίζουν, πρέπει να συνεχίσουμε έτσι.
Σουτάρει! Μέσα!
Φανταστικό!
Αυτός είναι ο Μέιν Ιβέντ! Φίλε.
Έβαζες ένα σουτ
μπροστά σε 19.000 άτομα στον ναό. Δεν υπάρχει κάτι καλύτερο από αυτό.
Ήρθα σε επαφή με την AND1 στα 26 μου.
Δεν είχα πολλά καλά χρόνια μπροστά μου,
αλλά ποτέ δεν τα παράτησα.
Νέα Υόρκη!
Αν σου αρέσει το θέαμα, κάνε φασαρία!
Ας χειροκροτήσουμε και τις δύο ομάδες!
Το 'χεις. Μπορείς.
-Πες μου πώς ένιωσες. -Φίλε,
πέρασα πολύ καλά.
Μαζευτείτε.
Ένα, δύο, τρία, AND1.
Ώρα για τον πρώτο διαγωνισμό καρφωμάτων εδώ και τρία χρόνια…
Δεν ξεχνιέται ο διαγωνισμός καρφωμάτων με τον Κάρτερ που μετά υπέγραψε στη Nike.
Αυτόν τον άνδρα θέλει να δει το κοινό. Ο Βινς Κάρτερ κάνει το πρώτο του κάρφωμα!
Πάμε να φύγουμε!
Έκανε τα καλύτερα καρφώματα που έγιναν ποτέ
σε διαγωνισμό καρφωμάτων φορώντας τα Tai Chi της AND1.
Μας εντυπωσίασε.
Ξετρελαθήκαμε. Είπαμε "Είναι τέλειο".
Έκανε πράγματα που θεωρούνταν ακατόρθωτα.
Ενώ φόραγε το προϊόν μας.
Σκεφτόμασταν "Και τα φοράει δωρεάν".
Φτάσαμε στο απόγειο της επιτυχίας μας.
Αν θυμάμαι καλά, περίπου τρεις μήνες μετά,
άνοιξα την τηλεόραση.
Έσκαγαν μια μπάλα.
Είδα το λογότυπο.
Αμέσως σκέφτηκα "Γαμώτο.
Είναι η Nike".
Το ελεύθερο στιλ συνδέεται με τη χιπ χοπ, το μπάσκετ δρόμου και την αυτοέκφραση.
Υιοθέτησαν τη στρατηγική μας
με αυτήν την καλογυρισμένη τηλεοπτική καμπάνια.
Ήταν καλή διαφήμιση.
Ήταν ξεχωριστή, είχε χιπ χοπ ρυθμό. Αλλά μπορούσαν να κάνουν κάτι καλύτερο.
Μας αντέγραψαν.
Εκείνη η διαφήμιση πέτυχε σε 30 δευτερόλεπτα πιο πολλά
από όσα πετύχαμε εμείς σε πέντε χρόνια.
Τα παπούτσια θα φταίνε.
Η Nike σαρώνει.
Οι επενδυτές επέστρεψαν στη Nike.
Έκανε πράξη το "Απλώς Κάν' το".
Κυριαρχεί πια στο μπάσκετ δρόμου.
Πήραν το κίνημά μας, το εμπλούτισαν, και είπαν ότι είναι δικό τους.
Μας τσάκισαν για πλάκα.
Αν τη δόξα κυνηγάς, με θάρρος πρέπει να πολεμάς.
Underground's King of the Court.
Κάθε Κυριακή στις 20:00, στο MTV2.
Δεν ξέρω πόσα εκατομμύρια της κόστισε.
Ξέρω ότι όταν είδα τη διαφήμιση, σκέφτηκα "Γαμώτο.
Δεν έχουμε χρόνο. Είναι ώρα αποφάσεων. Ώρα για δράση".
ΑΠΛΩΣ ΚΑΝ' ΤΟ.
Μας δείχνουν!
ΧΟΤ ΣΟΣ
Τι θα έλεγες σε κάποιον
που ένιωθε ότι η εταιρεία
πλούτισε σε βάρος των παικτών;
Τι θα έλεγα
σε όποιον ένιωθε ότι η εταιρεία εκμεταλλεύτηκε τους παίκτες;
Θα έλεγα "Ξέρω ότι η εταιρεία έβγαζε πολλά λεφτά".
Μετά τα ματς, έβλεπες τον χώρο με τα εμπορεύματα.
Τα προϊόντα μας πούλαγαν σαν τρελά.
Ξεπουλήσαμε πάλι.
Οι παίκτες ήθελαν μερίδιο από τα κέρδη.
Αυτό κατέστρεψε τα πάντα.
Είμαστε στην αποθήκη που παραδίδει
τα προϊόντα της AND1 στον κόσμο.
Ξύπνησα στις οκτώ π.μ. για να γνωρίσω το προσωπικό της αποθήκης.
Ευγένεια.
Πόσες ευγενικές πράξεις θα κάνουμε;
Η εταιρεία έβγαζε εκατομμύρια δολάρια.
Αλλά τα έβγαζε χάρη σε εμάς.
ΩΡΑ ΓΙΑ DEW. ΧΟΤ ΣΟΣ
Γινόταν συνέχεια.
Τρώγαμε πίτσες,
και μετακινούμασταν με πούλμαν.
Εκείνοι είχαν τα πάντα.
Φιλέ μινιόν,
καλαμαράκια,
ανθρακούχο νερό,
όλα τα ωραία.
Τι τρως, Σέιν;
Πριν το ματς,
τρώω γαρίδες Buca.
Πολλοί λέγανε "Πρέπει να μας φροντίσετε".
"Γιατί δεν τρώμε;"
"Χωρίς παίκτες, δεν γίνεται τουρ".
Έχετε δίκιο. Θα έπρεπε να τρώτε,
αλλά μην είστε τόσο επιθετικοί.
Θα τη ρίξω στο πούλμαν τους.
Τελείωσε.
Έριξε μια ζεστή πίτσα στα μούτρα της μάνατζερ του τουρ!
Πες της ό,τι είπα. Τελευταία ευκαιρία. Θα πέσει ξύλο. Μιλάω σοβαρά.
Πώς αποφάσιζες
πόσο καλά θα πληρώνεται ο κάθε παίκτης;
Δεν αποφάσιζα εγώ. Εγώ έχω συμμετάσχει μόνο σε μια συζήτηση
με τον μάνατζερ του Σος.
Είναι η γενέτειρά μου. Είμαι γνωστός εδώ.
Είπε "Σεθ, είσαι καλό παιδί".
Σκέφτηκα "Ναι, είμαι, διάολε".
Είπε "Ο Σος θέλει αυτά, αλλιώς θα πάει στη Reebok".
Είπα "Ας πάει στη Reebok".
Η Reebok καταστρέφει καριέρες. Κανείς δεν πάει εκεί.
Είχε ενδιαφέρον γιατί δεν υπήρχε μισθολογική δομή.
Ο Μέιν έπαιρνε 90 με 100 χιλιάρικα.
Ο ΑΟ 80 με 90 χιλιάρικα.
Ο Χαλφ Μαν 60 με 75 χιλιάρικα.
Μερικοί έπαιρναν πολύ λιγότερα, γύρω στα 15.
Αλλά αυτά ήταν για τρεις μήνες.
Γιατί τον Σεπτέμβρη σταμάτησαν τα τουρ.
Έγινε αξιολόγηση, θέλαμε να δούμε ποιος μάγευε πιο πολύ τα πλήθη,
και αυτός ήταν ο Χοτ Σος.
Πολλές φορές, κάποιοι παίκτες τσαντιζόντουσαν
επειδή δεν έβγαζαν όσα λεφτά έβγαζε κάποιος άλλος.
Όταν κάνεις τουρ, καλύτερα να μην πεις πόσα λεφτά βγάζεις,
αλλά αρκετοί το έλεγαν για να κάνουν φιγούρα.
Πάμε.
Δολάρια. Ναι.
Έπρεπε να αγοράσω κάτι νέο.
Ένα μικρό κόσμημα. Κάτι απλό.
Είσαι στο σπίτι μου. Με πιάνεις;
Έχω δύο σπίτια. Αυτό είναι το δεύτερο.
Ο Χοτ Σος είχε ένα αμάξι που μίλαγε.
Καλησπέρα, Χοτ Σος.
Όλοι το μισούσαν.
Δεν ήθελα να μιλάω για λεφτά.
Ήξερα ότι ήμουν λίγο καιρό στην ομάδα, ότι έφερνα πολλά κέρδη,
και πίστευα ότι έβγαζα πολύ καλά λεφτά.
Πάμε.
Σίγουρα υπήρχε λίγη ζήλια
επειδή κάποιοι παίκτες προωθούνταν πιο πολύ από άλλους.
Μερικοί παίκτες,
έπαιζαν ένα, άντε δύο μεγάλα ματς, και την έβλεπαν "θρυλικοί παίκτες".
Εμείς δουλεύαμε σαν τα σκυλιά για δέκα χρόνια
μέχρι να μάθουμε τι είναι η AND1.
Μη με παρεξηγείς. Ο Προφέσορ είναι απίθανος παίκτης,
αλλά με προβληματίζει το κίνητρό του.
Δεν με ενοχλεί. Δηλαδή,
όσο περνάμε καλά στα τουρ, δεν με νοιάζει τι πιστεύουν.
Ειλικρινά.
Όλοι άρχισαν να σκέφτονται τον ροκ σταρ μας.
Και όλοι άρχισαν να σκέφτονται τα λεφτά.
-Μη φέρεσαι έτσι. Γαμώτο! -Γιατί το λες αυτό;
Ποιος σε πληρώνει;
Και αλλού να έπαιζα, πάλι θα πληρωνόμουν.
Χάνω τον χρόνο μου. Δεν βγάζω λεφτά.
Το συμβόλαιό μου είναι μάπα. Είναι άθλιο!
Βγάζω το ψωμί μου εδώ. Πληρώνομαι καλά.
Δεν ξέρω για εσένα, δεν έχουμε τα ίδια έξοδα.
Ζεις στη χλιδή. Εγώ ζω ακόμα σε φτωχογειτονιά!
Έχουμε υπερβολικά πολλούς σταρ.
Όταν δημιουργείς ένα τέρας, πρέπει να ξέρεις και να το δαμάζεις.
Η έχθρα ανάμεσα στους παίκτες κορυφωνόταν,
μεγάλωνε όλο και πιο πολύ.
-Γιατί δεν ρωτάς εμένα; -Έτσι.
Γιατί; Ρώτησα κάτι τον προπονητή!
-Για αυτό. -Δεν δείχνω ασέβεια.
-Δεν μιλάω σε εσένα! -Άντε γαμήσου!
Δεν θέλω τέτοια.
-Ποιον είπες κότα; -Εσένα!
Αδερφέ, κλείσε την κάμερα.
Γινόμαστε ρεζίλι.
Γίνεται της μουρλής.
Γιατί με άρπαξες; Πες μου.
Όταν ανέλαβα το τμήμα παπουτσιών, τα πηγαίναμε τέλεια.
Κάναμε το 90% των πωλήσεων.
Ένιωθα ότι όλη η εταιρεία εξαρτώταν από εμένα.
Έτσι, ο Τομ μετακόμισε στην Ταϊβάν
γιατί θα μπορούσε να βελτιώσει τα προϊόντα
από το εργοστάσιο εκεί.
Ανησυχούσα γιατί είναι πολύ εργατικός.
Δούλευα περίπου 364 μέρες τον χρόνο κατά μέσο όρο.
Ζούσα σε αεροδρόμια και ξενοδοχεία,
άλλαζα 12 ζώνες ώρας ανά έξι βδομάδες.
Όλα αυτά είχαν συνέπειες.
Τελικά, διαγνώστηκα με πεπτική διαταραχή.
Έχασα περίπου 11 κιλά.
Μια φορά, τα παιδιά με πήραν γύρω στις τρεις το χάραμα.
"Πώς πάει; Τι θα κάνουμε;" Κι έγινα μπαρούτι.
"Αυτό ήταν. Βαρέθηκα να με ενοχλείτε.
Κάνω κάτι που δεν μπορείτε να κάνετε".
Και το έκλεισα.
Ξέρω ότι ο Τομ πιεζόταν,
ιδίως από εμένα, αφού σε εμένα έδινε αναφορά.
Τελικά, κλείστηκα στο καβούκι μου.
Έχασα φίλους τότε.
Ήμουν χάλια τόσο σωματικά όσο και συναισθηματικά.
Για πρώτη φορά, δεν διασκέδαζα.
Πάντα διασκέδαζα, ακόμα και στα δύσκολα.
Ο Τομ ήρθε στο γραφείο μου. Είπε "Σεθ,
παραιτούμαι".
Απάντησα "Μισό. Τι;" Μου φαινόταν αδύνατον.
Αφού έφυγε ο Τομ, καταρρεύσαμε.
Από τα 200 εκατομμύρια πωλήσεων, πέσαμε στα 130.
Απέλυσα πολλούς εργαζόμενους.
Έπρεπε να πωλήσουμε γρήγορα την εταιρεία
για να μεγιστοποιήσουμε την οικονομική αξία.
Πιόλι, Πενσιλβάνια.
Το προπονητικό καμπ του 2005. Το Τουρ Mixtape!
ΑΟ!
Μόλις το έμαθα. Θα γίνουμε πρωτοσέλιδο στο Sports Illustrated.
Θα γίνουμε εξώφυλλο στον βασιλιά των αθλητικών περιοδικών.
Έγινε. Είναι επίσημο.
Αυτήν εδώ να την κορνιζάρουμε.
ΤΟ ΑΛΛΟ ΠΑΙΧΝΙΔΙ
Πριν το τουρ του 2005, δεν μας ζήτησαν να ανανεώσουμε τα συμβόλαιά μας.
Ήταν περίεργο.
Είχαμε απογοητευτεί από την τροπή των πραγμάτων.
Ακούγαμε τόσο πολλές ιστορίες.
Ξαφνικά, μας μάζεψαν σε ένα δωμάτιο.
Λέω "Τι στον διάολο τρέχει;" Λέει "Χαλάρωσε".
Μας είπαν "Η εταιρεία θα εξαγοραστεί,
τα πράγματα θα αλλάξουν".
Η AMERICAN SPORTING GOODS ΕΞΑΓΟΡΑΖΕΙ ΤΗΝ AND1
Ήταν απροσδόκητο.
Χάθηκε. Αυτό ήταν.
Χωρίς προειδοποίηση.
Οι παίκτες είναι τόσο περήφανοι
που μάλλον δεν θα παραδεχτούν ποτέ ότι στεναχωρήθηκαν.
Τελικά, όλα πήγαν καλά.
Αλλά σκέφτομαι τι θράσος είχαν, και μας αγνόησαν
όταν όλα τελείωσαν.
Είναι ιστορία επιτυχίας.
Η AND1 έκανε επιτυχία. Δημιουργήσαμε κάτι από το μηδέν.
Την πουλήσαμε, και βγάλαμε πολλά λεφτά,
αλλά η πώληση ήταν εξαντλητική
και πολύ στενάχωρη.
Είχαμε εσωτερικές διαμάχες, χάλασαν σχέσεις,
και μου άφησε μια γλυκόπικρη γεύση.
Σίγουρα.
Ίσως τον ξέρετε
από το Streetball του ESPN!
Σέιν, ο Ντριμπλαδόρος, Γόνι!
ΚΟΡΤ ΤΖΕΣΤΕΡΣ
Οι Κορτ Τζέστερς είναι μια ημιεπαγγελματική εκδοχή
των Χάρλεμ Γκλομπτρότερς.
Αυτό το γήπεδο δεν είναι σαν το Γκάρντεν. Καμία σχέση.
Μερικές φορές, με αναγνωρίζουν και με ρωτάνε
"Τι κάνεις εδώ; Ήσουν στην τηλεόραση".
Αυτό μου ραγίζει την καρδιά.
Κάθε μέρα, σκέφτομαι "Ελπίζω να γίνει κάτι,
και να πουν 'Ξέρεις κάτι; Σέιν, σε χρειαζόμαστε για σήμερα'".
Αυτό σκέφτομαι.
Δεν μας πλήρωσαν όσα λεφτά αξίζαμε.
Τι λες για αυτό; Για την αξία μας.
Ήρθαν εδώ και τα πήραν όλα.
Η γειτονιά λέει την άποψή της, σε φάση "Αυτό να κάνετε".
Πάνε και το κάνουν,
βγάζουν λεφτά και δεν δίνουν τίποτα.
Το παίζουν καλοί, αλλά μας εκμεταλλεύονται.
Λένε "Οι εταιρείες σάς εκμεταλλεύονται για να βγάλουν λεφτά".
Αυτό πιστεύει ο κόσμος, αλλά δεν ήταν έτσι τα πράγματα.
Θέλαμε να πετύχουμε το ακατόρθωτο,
να κάνουμε κάτι κουλ.
Αυτό ήταν το έγκλημά μας.
Τους προσφέραμε συμβόλαια
με καλά λεφτά.
Κάποιοι έπαιρναν πιο πολλά από όσα έπαιρναν οι παίκτες του NBA.
Μας πρόσφεραν ένα συμβόλαιο,
και ήταν στο χέρι μας να δεχτούμε. Δεν ήταν ανάγκη να δεχτούμε.
Εννοείται ότι θα έπαιρνα τα λεφτά που μου έδωσαν.
Δεν με νοιάζει η γνώμη σας.
"Δεν είσαι αφοσιωμένος". Σε τι πράγμα;
Η αφοσίωση δεν θα μου δώσει λεφτά. Το ξέρω αυτό.
Μας αγαπούσαν για αυτό που κάναμε; Ναι.
Αλλά μας σεβόντουσαν;
Για πες μου.
Κάτι για το οποίο μετανιώνω:
αν είχαμε δει τους παίκτες μας
σαν υπάλληλους, και όχι σαν παίκτες που χορηγούμε,
θα τους δίναμε τη δυνατότητα αγοράς μετοχών.
Σαν αποτέλεσμα, όλοι αυτοί οι παίκτες θα έβγαζαν παραπάνω λεφτά.
Αδιαφορούσαν για τις ζωές μας.
-Νομίζω ότι… -Αδιαφορούσαν, φίλε.
-Μέιν. Αδιαφορούσαν… Φίλε. -Ίσως.
Άκου.
Τον τελευταίο μου χρόνο στην AND1,
ζήτησα από έναν τύπο
16.000 δολάρια για να πληρώσω τα σχολικά δίδακτρα του γιου μου,
και μου είπε "Δεν μπορώ να σε βοηθήσω".
Μετά από όσα κάναμε.
Δεν το θυμάμαι αυτό.
Με λυπεί που δεν το θυμάμαι.
Είναι πιθανό ο Σέιν να μίλησε σε εμένα…
Αν το έκανε, και δεν μπορέσαμε να τους βοηθήσουμε, νιώθω απαίσια.
Μπορούμε να πούμε ότι μας λήστεψαν.
Αλλά όσα ζήσαμε έχουν μεγαλύτερη αξία από τα λεφτά.
Βγάλαμε διαβατήρια,
και ταξιδεύαμε από χώρα σε χώρα.
Μάθαμε πολλά.
Είμαι υπόχρεος στην AND1 για όσα μου προσέφερε.
Δεν θα έκανα τόσα πράγματα. Οι γονείς μου δεν είχαν λεφτά
για ταξίδια.
Είναι φοβερό, φίλε.
Η AND1 δημιούργησε ευκαιρίες που δεν θα βρίσκαμε ποτέ.
Ποτέ
δεν θα είχα σκεφτεί
να φύγω από το Μπρούκλιν.
Αδερφέ.
Δεν ήξερα ότι θα είναι έτσι.
Δεν ήξερα ότι το Τόκιο και οι άλλες πόλεις θα είναι έτσι.
Το μπάσκετ της AND1 επέτρεψε στον Γουάλι Ντίξον από το Λίντεν
να πραγματοποιήσει τα όνειρά μας.
Ο Φάρμασιστ!
Η AND1 ενθάρρυνε όσους ασχολούνται με το μπάσκετ να καινοτομούν.
Απευθυνόταν σε όλους τους ανθρώπους,
όχι μόνο σε όσους ασχολούνταν επαγγελματικά με το μπάσκετ.
Ο Μπάτλερ πασάρει στον Άλστον.
Αν το βάλει, κέρδισαν! Το έβαλε!
Απίθανο!
Ο ΣΚΙΠ ΤΟΥ ΜΑΪ ΛΟΥ ΗΤΑΝ Ο ΜΟΝΟΣ ΠΑΙΚΤΗΣ ΜΠΑΣΚΕΤ ΔΡΟΜΟΥ ΤΗΣ AND1 ΠΟΥ ΕΠΑΙΞΕ ΣΤΟ NBA
Η AND1 άλλαξε το παιχνίδι.
Το NBA έγινε πιο ψυχαγωγικό. Οι παίκτες παίζουν πιο ελεύθερα.
Πλάκα κάνεις!
Βλέπεις μεγάλους σταρ του σήμερα να κάνουν κινήσεις…
Κάρι. Ωραία προσποίηση. Σουτάρει.
Δεν χρειάζεται να το πουν.
Ξέρουμε πού τις είδαν.
Κίνηση! Αριστερό πόδι. Δεξί πόδι.
Τελείωμα.
Μέιν, η κληρονομιά,
όταν λες…
Ήταν σπουδαία; Τα καταφέραμε;
Φυσικά και τα καταφέραμε. Περπατάς στον δρόμο
με τον γιο σου, κι ένας ξένος τον ρωτάει "Ξέρεις ποιος είναι ο μπαμπάς σου;"
Αυτό δεν συμβαίνει σε απλούς ανθρώπους.
Στην τελική,
θα είμαστε πάντα
"Κοίτα, οι τύποι από την AND1".
Ένα, δύο,
τρία, AND1!
ΑΠΟ ΤΗΝ ΙΔΡΥΣΗ ΤΗΣ ΤΟ 1993, Η AND1 ΕΧΕΙ ΠΩΛΗΘΕΙ ΠΟΛΛΕΣ ΦΟΡΕΣ.
ΠΛΕΟΝ ΑΝΗΚΕΙ ΣΕ ΕΝΑΝ ΝΕΟ ΟΜΙΛΟ ΙΔΙΟΚΤΗΤΩΝ.
Οι ισχυρισμοί ότι ένας διαιτητής μπάσκετ
πόνταρε σε παιχνίδια, έχουν αναστατώσει το NBA.
Κατέστρεψα τη ζωή μου.
UNTOLD ΜΕΡΟΣ 2
Όσο παραμυθένια κι αν είναι,
η ιστορία του Μάνταϊ Τέο δεν είναι αληθινή.
Σκληροί, διεστραμμένοι τύποι.
Ήταν το μεγαλύτερο σερί νικών στην ιστορία των σπορ.
Είναι η καλύτερη μέρα στην ιστορία των αυστραλιανών σπορ!
Η AND1 έβγαζε εκατομμύρια δολάρια.
Αλλά μας σεβόντουσαν;
Το μπάσκετ της AND1, μωρό μου!
Σκάσε.
Να μείνει μεταξύ μας.
Συνέχισε να λες την ίδια ιστορία.
Δεν γινόταν πιο παράξενο…
Ο Ντόναγκι ερευνάται από…
Το έμαθε όλη η πόλη.
Δεν υπήρχε,
ήταν μόνο η νεκρή κοπέλα του Μάνταϊ Τέο.
Σκεφτόμουν
"Φίλε, θα ήταν τελείως τρελό, αν δεν ήταν αλήθεια!"
Υποτιτλισμός: Χρήστος Κανελλόπουλος